Sindre Finnes ble født 25. juni 1964 i Ålesund og vokste opp der. Finnes er sønn av kontorsjef Jonny Edvin Finnes (1934–2024) og Reidun Bjørkedal (1934–1997). miniatyr|258x258pk|Sindre Finnes (i blå dress) fotografert sammen med Erna Solberg, Barack Obama og Michelle Obama utenfor det hvite hus Han studerte økonomi ved Norges Handelshøyskole frem til 1989, men leverte aldri oppgaven for siviløkonomgraden. Til tross for det har han brukt denne lovbeskyttede tittelen ved flere anledninger. Det var under hans studieopphold i Bergen han ble sammen med Erna Solberg. De møttes første gangen på landsmøte til Norges Konservative Studenterforbund i februar 1986. Senere samme år flyttet Sindre Finnes til Bergen for å begynne studier ved Norges Handelshøyskole.